A Törvényszék (hetedik tanács) 2012. október 11-i ítélete – Novatex kontra Tanács
(T-556/10. sz. ügy)
„Támogatások – Az Iránból, Pakisztánból és az Egyesült Arab Emírségekből származó egyes polietilén-tereftalátok behozatala – Végleges kiegyenlítő vám kivetése és az ideiglenes vám végleges beszedése – Az 597/2009/EK rendelet 3. cikkének (1) és (2) bekezdése, 6. cikkének b) pontja és 7. cikkének (2) bekezdése”
1.                     Közös kereskedelempolitika – A harmadik államok szubvenciós gyakorlata elleni védekezés – Az intézmények mérlegelési jogköre
– Bírósági felülvizsgálat – Korlátok (597/2009 tanácsi rendelet) (vö. 35. pont)
2.                     Közös kereskedelempolitika – A harmadik államok szubvenciós gyakorlata elleni védekezés – Támogatás – A származási ország
vagy az exportáló ország kormányzata által nyújtott pénzügyi támogatás – Általános adószabályozás – A belső értékesítésekből
és az exportra történő eladásokból származó jövedelmek adózási szempontból történő kezelésének összehasonlítása során figyelembe
veendő körülmények (A szubvencióról és kiegyenlítő intézkedésekről szóló 1994. évi megállapodás, 1. cikk, (1) bekezdés, a) pont,
ii. alpont; 597/2009 tanácsi rendelet, 2–4. cikk) (vö. 36., 40–43. pont)
3.                     Közös kereskedelempolitika – A harmadik államok szubvenciós gyakorlata elleni védekezés – Támogatás – A származási ország
vagy az exportáló ország kormányzata által nyújtott pénzügyi támogatás – Fogalom – Olyan adószabályozás, amely alacsonyabb
adómértéket eredményez a kivitelből származó nyereségek esetében, mint a belső értékesítésekből származó nyereségek esetében
– Bennfoglaltság (597/2009 tanácsi rendelet, 3. cikk, (1) bekezdés, a) pont, ii. alpont) (vö. 56–58., 63., 65. pont)
4.                     Közös kereskedelempolitika – A harmadik államok szubvenciós gyakorlata elleni védekezés – A vizsgálat lefolytatása – A Bizottság
hatásköre – Korlátok – A panasz tárgyát képező vállalkozások együttműködési kötelezettsége – Terjedelem (597/2009 tanácsi
rendelet, 11. cikk, (2) bekezdés, és 26. cikk) (vö. 81., 87. pont)
5.                     Közös kereskedelempolitika – A harmadik államok szubvenciós gyakorlata elleni védekezés – Támogatás – A kormányzat által nyújtott
hitel – A kormányzat által nyújtott előny fennállása – Feltételek (A szubvencióról és kiegyenlítő intézkedésekről szóló 1994. évi
megállapodás, 14. cikk, b) pont; 597/2009 tanácsi rendelet, 3. cikk, 2. pont, és 6. cikk, b) pont) (vö. 119., 124–126. pont)
6.                     Megsemmisítés iránti kereset – Az uniós bíróság hatásköre – Megváltoztatásra vonatkozó hatáskör – Kizártság (EUMSZ 264. cikk)
(vö. 152–154. pont)
Tárgy
Az Iránból, Pakisztánból és az Egyesült Arab Emírségekből származó egyes polietilén-tereftalátok behozatalára vonatkozó végleges
kiegyenlítő vám kivetéséről és a kivetett ideiglenes vám végleges beszedéséről szóló, 2010. szeptember 27-i 857/2010/EU tanácsi
végrehajtási rendelet (HL L 254., 10. o.) felperest érintő részében történő megsemmisítése iránti kérelem.
Rendelkező rész
1)
A Törvényszék a Novatex Ltd-t érintő részben megsemmisíti az Iránból, Pakisztánból és az Egyesült Arab Emírségekből származó
egyes polietilén-tereftalátok behozatalára vonatkozó végleges kiegyenlítő vám kivetéséről és a kivetett ideiglenes vám végleges
beszedéséről szóló, 2010. szeptember 27-i 857/2010/EU tanácsi végrehajtási rendelet 1. cikkét annyiban, amennyiben az egyes
polietilén-tereftalátok Európai Unióba történő behozatalára vonatkozó végleges kiegyenlítő vám meghaladja azt a vámot, amely
a 2008-as adóévre vonatkozó jövedelemadó-bevallás 74. sorában feltüntetett összegre vonatkozó hiba hiányában alkalmazandó.
2)
A Törvényszék a keresetet ezt meghaladó részében elutasítja.
3)
Az Európai Unió Tanácsa maga viseli saját költségeit és a Novatex részéről felmerült költségek 50%-át. A Novatex maga viseli
saját költségeinek 50%-át. Az Európai Bizottság maga viseli saját költségeit.